Foodora

Foodora (skrevet foodora av selskapet) er et leveringsselskap som tilbyr hjemkjøring av restaurantmat og andre varer. Selskapet opererer i flere land som Sverige, Norge, Danmark, Østerrike, Ungarn, Slovakia og Tsjekkia. Det norske selskapet samarbeider i dag med mer enn 3000 restauranter og butikker rundt om i Norge.

Siden mai 2024 er Foodoras Norge-sjef Prashant Søegaard. 

Foodora eies av morselskapet Delivery Hero, som ble grunnlagt av den svenske gründeren Niklas Östberg.

 Historie 
Foodora ble startet som Volo GmbH i München i 2014, men flyttet hovedkontoret til Berlin og endret navn til Foodora da Rocket Internet kjøpte selskapet i april 2015. I juni 2015 kjøpte Foodora opp flere matleveringstjenester; Hurrier (Canada), Suppertime (Australia) og Heimschmecker (Østerrike). Samtlige opererer nå under merkevaren Foodora.

I september 2015 kjøpte Delivery Hero Foodora av Rocket Internet. Foodora ble da fusjonert med Delivery Heros eksklusive matleveringstjeneste, Urban Taste, under Foodoras navn.

 Driften 

Ved å bruke Foodoras app eller besøke nettsiden kan kunden velge mellom restauranter i sitt område, legge inn bestilling og betale. Restauranten forbereder deretter maten, før bestillingen blir hentet av en av Foodoras syklister og levert til kunden med en gjennomsnittlig leveringstid på ca. 30 minutter. Foodora er en matleveringstjeneste for både bedrifts og privatkunder.

 Geografisk tilstedeværelse 
Foodora Norway AS ble etablert i Oslo i april 2015, og 15. juli 2015 åpnet nettsiden for bestilling. I Norge er tjenesten per. august 2025 tilgjengelig i over 40 norske byer.  Fra februar 2017 ble det mulig å bestille «pick-up» via Foodora i Norge. Det betyr at man henter maten selv, tilsvarende take away.

 Referanser 

 Eksterne lenker 


Kategori:Svenske selskaper
Kategori:Mobilapplikasjoner
Kategori:Selskaper etablert i 2015
Kategori:Tidligere tyske selskaper